Cuneiform Tablet Kt n/k 794 (FS Alp 64)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-na ma-tí-kà eb-lu-um sí-kà-tum mì-ma ḫu-lu-qá-e ša DUMU a-šur lá i-ba-ší-ú šu-ma ḫu-lu-qá-ú-um i-na ma-tí-kà i-ta-áb-ší lu ta-šé-e-ú-ma lu tù-ta-ru-ni-a-tí-ni šu-ma da-mu i-na ma-tí-kà i-ta-ab-ší dá-i-ki lu ta-du-nu-ni-a-tí-ma lu ni-du-ku a-ki-dí-i la tù-šé-lá-ni šu-ma a-na ma-tí-kà e-tí-qú-nim lu ta-du-nu-ni-a-tí-ma lu ni-du-ku mì-ma lá té-ri-šu-ni-a-tí-ni ki-ma a-bi-kà-ma i-na e-li-tim 12 GÍN.TA AN.NA ta-lá-qé i-na wa-ri-tí-im 1.25 GÍN.TA KÙ.BABBAR i-na e-ma-ri-im ki-ma a-bi-kà ta-kà-al wa-at-ra-am mì-ma lá ta-lá-qé šu-ma nu-ku-ur-tum ma-a e-lá-tum lá i-lá-kam 5 ma-na AN.NA iš-tù ḫa-ḫi-im ú-šé-bu-lu-ni-ku-um a-na a-šur a-na {d}IM a-na er-ṣí-tim ù e-ṭá-me ša a-bi-šu qá-sú i-ší pá-šu-ur-šu ú ku-sí-šu i-ba-la-kà-at ru-qá-am ù kà-sú ú-ma-li-ma it-bu-uk um-ma ru-ba-ú-um-ma <gap> ZU i ma as-li-ma ù-sà-pì-ḫi-ni um-ma šu-nu-ma šu-ma ma-mì-it-ku-nu ni-na-dí da-ma-ni ki-ma kà-sí-im lu ta-bi-ik